NETFLIX-SARJA
Olemme poistuneet kaupungista. Tämä on Canyon Lake.
Olemme siirtyneet Austinin kaupungista maaseudulle.
Olen nähnyt jo monta lehmää, joilla oli aivan valtavat sarvet.
Texas longhorn -rotua. -Olet oikeassa.
Niiden mukaan on nimetty ravintolaketju.
Niin on muistaakseni jalkapallojoukkuekin.
Traktori!
Tällä viikolla tapaamme Todd Maddoxin.
Hän on 67-vuotias ja kotoisin Canyon Lakesta.
Hei, kaveri. Mitä kuuluu? Sano hei.
Hän omistaa perheravintolan nimeltä Plookys Cajun Boiling Pot,
joka on tunnettu itätexasilaisista merenelävistä.
Todd ja Jodie ostivat rakennuksen 20 vuotta sitten.
Ravintola on Cajun-tyylinen.
Minulla on tapana sanoa, että asiakkaat poistuvat ystävinämme.
Oletko käynyt rapuravintolassa, Antoni? -Olen. Pidän ravuista.
Ne ovat makeita ja hajoavat imiessä.
Tytär Kaci ilmoitti hänet mukaan.
TODDIN TYTÄR
Valmistan ensin perunat. Ne tulevat pohjalle. Anna tänne.
Minusta oli ihanaa kasvaa ravintolassa isäni ja äitini kanssa.
Paikka oli tupaten täynnä väkeä.
Häärimme yhdessä kiireen keskellä.
Nauroimme ja ihmettelimme tilannetta.
Ajat ovat kuitenkin hieman muuttuneet.
Täällä ei enää naureta yhtä paljon.
Jodie kuoli kymmenen vuotta sitten, ja Todd on pitänyt sisustuksen ennallaan.
Juuri mikään ei ole muuttunut.
Jos seinältä siirtää kehystä,
muuttumattoman alueen ympärille jää aivan selkeä raja.
Paikka luultavasti kaipaa päivitystä.
Vanhaa voi kunnioittaa, mutta aikakapseli on asia erikseen.
Asiaa, Antoni. Puhutpa sinä suoraan!
Kuka oikein olen?
Minähän se! -Anna palaa!
Todd pukeutuu mukavasti.
Hän onkin usein tiskin takana läpsykkäissä eli varvastossuissa.
Käytän läpsykkäitä, lipokkaita ja niitä, joissa on narut.
En siis alusvaatteita vaan kenkiä.
Toddilla on pitkä poninhäntä,
jota tytär Kaci kutsuu leikkisästi pälvikalju-takatukaksi.
Pälvikaljun ja takatukan yhdistelmä näyttää hatun alle käpertyneeltä rotalta.
Hän ei käytä aikaa itseensä.
Minun pitäisi olla nyt eläkkeellä, mutta elämäni pyörii ravintolan ympärillä.
Hänen pitää palauttaa elämänsä takaisin raiteilleen -
ja tehdä asioita, joista hän nauttii.
Mitä teet, kun Atticus on koulussa? -Katson Netflixiä.
Katselen televisiota.
Hän viettää kaiken aikansa ravintolassa edesmenneen äitini aaveen seurassa.
Fab Fiven pitää rientää hänen avukseen Haamujengin lailla.
En haluaisi sanoa näin, mutta hänen pitää jatkaa elämäänsä.
Hänen elämäänsä pitää saada taas iloa.
Tehtävämme on siis auttaa leskimiestä aloittamaan uusi elämä,
luoda ravintolalle uusi ilme ja laittaa Toddin pata porisemaan!
PÄIVÄ 1
Olemme keskellä ei-mitään.
Mikä tuolla kaukana on?
Näen omin pikku silmini jotakin keltaista ja oranssia.
Onko se kyltti?
Onko se tuolla? Jestas.
Hyvänen aika!
Lukeeko siinä "BYOB"?
Lukee. -Bring your own Bobby.
Sieltä he tulevat. -Hän on ihka aito texasilainen.
Pikkutytöllä on cowboy-buutsit!
Hei! Mitä kuuluu? -Ihastuttavaa.
Hyvää! Entä teille?
Olen Kaci. -Olen Jonathan. Mikä nimesi on?
Hauska tavata. -Tässä ovat Atticus ja Lenny.
Isä on sisällä.
Mennään! -Tulehan, Lynyrd Skynyrd.
Isä! Toin mukanani ystäviä!
Hyvänen aika!
Tässä on isäni! -Hyvänen aika sentään!
Todd näyttää surffaavalta joulupukilta, joka tuo jouluna risujen sijaan rapuja.
Paikka näyttää kivalta!
Plookys on todella vanhanaikainen, mutta se ei ole välttämättä huono asia.
Ajan hammas on tehnyt tehtävänsä.
Plookysilla on pitkä historia.
Onpa mukava tavata. -Täällä tuoksuu hyvältä.
Valmistatko jotain? Tuoksuu hyvältä!
Mukava kuulla. Valmistan juuri ruokaa.
Rapuja, maissia, perunoita ja katkarapuja.
Onko keittiö tässä? -Haluan katsella ympärilleni.
Valmistatko kaiken pikkukeittiössä? -Kyllä vain.
Valmistatko kaiken yksin? -En. Kaci valmistaa myös ruokaa.
Kyse on sukupolvien yhteisestä asiasta.
Mitä tässä on veden lisäksi? -Ja mausteita.
Hänen asunsa on hieman -
huolestuttava.
Varvastossuja ei pidä käyttää, ellei ole menossa uima-altaalle.
Ne eivät kuulu ravintolan keittiöön.
Katselemme ympärillemme. -Tutkitaan kaikki.
Mikä tämä on?
Tietokonejärjestelmä. -Hän yrittää esittää nuorekasta.
Sain juuri veroasiat hoidettua.
Onpa söpöä! -Hoidatko muka veroasiasi tällä?
Siihen on nykyään ohjelmisto. -Tuolla… Ei. Ohjelmisto ei pysty tähän.
Kirjoitan tilaukset ylös.
Kuukauden lopussa käyn ne läpi ja lasken tilausten summat yhteen.
On parempikin tapa.
En haluaisi vaihtaa puheenaihetta, mutta saisinko kurkistaa hatun alle?
Jestas. Onpa pitkät nätit hiukset.
Viimeksi leikkaus meni tästä pieleen.
Tästä lähti hiuksia. -Minulle on käynyt samoin.
En halua olla ilonpilaaja,
mutta hänen päänahkansa näyttää parmesaanijuustolta.
Kävimme Jodien kanssa Corpus Christissä vastaavissa paikoissa.
Olimme tehneet samaa lapsesta asti.
Hän sanoi avaavansa joskus oman, mutta en silloin uskonut häntä. Sitten…
Oliko tämä hänen unelmansa? -Tämä oli kokonaan Jodien ajatus.
Halusimme tästä perheravintolan, joka jatkaa samoja perinteitä.
Hänellä oli oma näkemyksensä. Paikka ei ole muuttunut.
PARHAAT TULISET RAVUT
Jatkan tutkimista.
Nurkassa on vanha rapu.
Tervetuloa. Olen Tammy Van Ness. Otan tilauksenne vastaan.
Haluatko perunoita, Tammy? -Peruna todellakin maistuisi.
Montako haluat?
Viisi rapua. -Tulossa.
Vähän hummeria. -Tulossa.
Ja iso olut. -Odota ihan pieni hetki.
Minulla on aina aikaa Tammylle.
Mennään ulos, Tan.
Tule tänne, Tanny.
Minulla on sinulle erityinen yllätys.
Nehän ovat elossa! Älä tee sitä.
Onko tuo rapu? -Rapu.
En tiedä lainkaan, mistä ravut tulevat.
Ota sellainen käteen. Kohtaa pelkosi. -En.
Pidän itse asiassa mausta.
En vain tiennyt lainkaan, miltä ne näyttävät elävinä kuorissaan.
Ravut ovat kyllä herkullisia.
Perustietoa ravuista.
Rakkaalla ravulla on monta lempinimeä kuten mutaäyriäinen, josta en pidä.
Ravut ovat makeanveden äyriäisiä,
jotka muistuttavat pikkuruisia ja söpöjä hummereita.
Tule tänne.
Kieltäydyn kohteliaasti.
Kerro hieman sisustuksesta.
Sisustus on -
kuin vanha surffari.
Minähän olen entinen surffari. -Mahtavaa.
Huomasin ravintolaan astuessani heti,
että siellä on hienoja esineitä, mutta paikka on vanhanaikainen.
Tunnelma on hieman alakuloinen, ja paikka elää menneisyydessä.
Onko tuossa Jodie? -Tässä on minun Jodieni.
Tuossa olemme Jodien kanssa.
Kaikkeen liittyy tarinoita ja muistoja.
Muutos saa minut varpailleni, Bobby.
En pääse yli Jodiesta.
Tästä on apua.
Mitä Jodie olisi tästä mieltä?
Hän ei vastustaisi muutosta vaan ottaisi sen avosylin vastaan.
Jätän ravintolan sinun osaaviin käsiisi.
Olet täysillä mukana. -Olen avoin.
OLE KUIN KOTONASI
He olivat täydellinen pari.
Isä oli hauska vaivattomalla tavalla.
Äiti oli äänekäs ja aina valmis halaamaan kaikkia heidät tavatessaan.
Elämämme muuttui täysin, kun hän menehtyi.
Kuoliko äitisi yllättäen?
Hänellä oli aivoaneurysma, josta emme tienneet mitään.
Hän oli juuri tullut ruokkimaan peurat ja antamaan niille vettä.
Silloin oli kuuma päivä, ja hän palasi yhtäkkiä sisälle.
Hän sanoi, että hänen päätään särkee eikä hän näe mitään.
Ambulanssi ei olisi ehtinyt ajoissa, koska asumme maaseudulla.
Veimme hänet sairaalaan itse.
Viimeisinä sanoinaan hän pyysi,
että pidän hänen ravintolansa avoinna -
ja pidän myös huolta isästä.
Olen yrittänyt sen jälkeen kovasti toteuttaa hänen viimeisen toiveensa,
mutta se on vaikeaa yksin.
Sanoiko hän samoin isällesi? -Sanoi.
Isällä oli ennen ystäviä ja harrastuksia.
Nyt hänellä on vain minut, lapset ja ravintola.
Jestas.
Olkaa varovaisia.
Mitä teette? -Halusin maistaa yhtä juttua.
Anna paperia.
Täydellistä. -Teen sinulle aivan oman…
Hetkinen. Mitä ihmettä?
Cocktailkastiketta ja piparjuurta.
Luulin, että tuo on sinappia. -Voita.
Ravut ovat aivan tulipunaisia.
Järjettömän hyvää.
Eikö ruokalista ole muuttunut 20 vuoteen?
Onko ruokalistalla annoksia, jotka ovat joidenkin mielestä sellaisia,
että ne kaipaavat hieman parannusta?
Kaci ei pidä lainkaan gumbostani.
Vihannekset ovat gumbon sydän.
Se kaipaa mausteita.
Se ei maistu rakkaudella tehdyltä. -Siltä puuttuu siis sielu.
Olen ollut nyt keittiössä häntä enemmän.
Miksen laittaisi työtilaani kirkkokuntoon?
Mitä tarkoitat?
Kirkkoon mennessähän pukeudutaan tavallista paremmin.
Kuin sunnuntaivaatteet.
Ruoan saa kirkkokuntoon parantelemalla.
Se vaatii paljon, mutta hän ei ymmärrä, että teen sen itseäni varten.
Olet ravintolan tulevaisuus.
Hänen pitää alkaa luottaa sinuun. -Juuri niin!
Vuosien edestä tukkaa. -Melkein kymmenen vuoden.
En ole leikannut niitä Jodien kuoltua.
Viihdytkö parrassa ja noissa hiuksissa?
Ihmettelen, kuka tyhmä joulupukki on.
Et ole tyhmä. Olet upea.
Tässä kuvassa sinulla ei ole partaa.
Milloin tunsit itsesi viehättäväksi ja itsevarmaksi ulkonäkösi suhteen?
Siitä on jonkin aikaa. -Niinkö?
Tällaisesta surusta ei pääse ikinä täysin.
Sitä oppii käsittelemään ja kestämään.
Hänen hiuksensa ovat surun oire.
Sinussa asuu seksipommi, joka haluaa päästä valloilleen.
Totuus Blanche Devereaux'n aksentilla.
Täällä on onkivapoja ja surffilautoja.
Täällä on melko merellinen tunnelma.
Mikä tekee sinut onnelliseksi? -Lapsenlapseni ovat kaikki kaikessa.
Rakastan heitä hurjasti. -Entä mitä haluat loppuelämältä?
Sinulla on vielä elettävää. -En enää ajattele loppuelämääni.
Jodie oli elämänkumppanini. Halusin jakaa elämäni hänen kanssaan.
Nyt minulla ei enää ole häntä.
En kuitenkaan jää murehtimaan menneitä.
Tuo ei taida olla totta. Murehdit sitä etkä siksi jatka elämääsi.
Olen elänyt tuskan kanssa kymmenen vuotta.
Hän ei tule enää koskaan takaisin.
Kyse on siitä, mihin on tottunut. Se pätee varsinkin minun iässäni.
On liian helppoa olla olemassa -
ja liian vaikeaa elää.
Todd, mitä mieltä olet siitä,
että näet ravintolan nykyisessä muodossaan viimeistä kertaa?
Tunteeni ovat sekavat.
Olen valmis aloittamaan uuden tulevaisuuteni teidän avullanne.
Ja Kacin.
Katso sitä tarkkaan viimeisen kerran.
JODIE PRICEN MUISTOLLE
FAB FIVEN PÄÄMAJA
Tyylin muuttaminen ei tarkoita sitä, ettei Jodie olisi enää hänen mielessään.
Haluan nostaa painon hänen harteiltaan ja näyttää hänelle uuden tavan elää.
Haluan antaa Toddin vaatekaapille täysin uudenlaisen elämän.
Haluan hänen muistavan, miksi hän panosti ennen tyyliinsä.
Vaatteet voivat auttaa häntä siirtymään elämässä eteenpäin ja kohti uusia tuulia.
Todd ja Jodie avasivat ravintolan yli 20 vuotta sitten perheyritykseksi.
He onnistuivat. Meidän pitää varmistaa, että se siirtyy seuraavalle sukupolvelle.
Toddin elämä vain toistaa samaa kaavaa.
Jos henki vielä pihisee, pitää elää ja tehdä asioita, jotka tuovat iloa.
Hänen ei tarvitse elää menneessä vaaliakseen Jodien muistoa.
Haluan tehdä ravintolaan kauniin paikan Jodien muistoksi.
Jodie ei silti ole ravintolan keskipiste.
Haluan, että asiakkaat ottavat kuvan someen aina käydessään ravintolassa.
Surffaava rapu toimii.
Haluan, että perhe voi jatkaa elämäänsä.
PÄIVÄ 2
Sinä ensin. -Kiitos.
Voi ja piparjuuri toimivat kastikkeessa. -Olet näköjään parannellut sitä hieman.
Kaci näytti ravintolan arvostelut.
Ruokalistan jokainen annos on saanut asiakkailta erityismaininnan -
lukuun ottamatta gumboa, josta pidät.
Ei ole ihme, että Kaci… -Vihaa sitä.
Aioin sanoa, että hän on siitä eri mieltä.
"Vihata" on vahva sana.
Muutos tuntuu vaikealta, kun teemme kaiken aina samalla tavalla.
Kyseessä on kuitenkin perheyritys.
Asia on tärkeä Kacille. Hän on osa tätä. -Pitää paikkansa.
Voit tehdä sen selväksi tukemalla häntä. -Tuo on totta.
En voi opettaa sinulle gumbon valmistusta. Olen puolalaiskanadalainen New Yorkista.
Käytän kuitenkin gumboon paria kikkaa.
Voit siis halutessasi hyödyntää niitä.
Olemmeko samalla sivulla? -Olemme.
Luemme samaa kirjaa. -Täydellistä.
Gumbon pohjana toimii aina roux.
Roux on rasvan eli yleensä voin ja jauhon sekoitus.
Sillä suurustetaan kastikkeita, keittoja ja muhennoksia.
Tumma roux on vaaleaa maukkaampaa. Se sopii loistavasti gumboon.
Tumman rouxin valmistamiseen ei ole ravintolan hälinässä aikaa.
Tämä on hyvä niksi.
Voit paistaa jauhon valmiiksi ruskeaksi kerran viikossa uunipellillä.
Se nopeuttaa rouxin valmistusta.
Siten saamme kauniin tumman värin.
Voi sekoitetaan siis jauhojen kanssa.
Paistamme samalla andouille-makkarat.
Ne paistetaan hieman rapeiksi.
Roux on tummaa ja valmista käyttöön.
Tässä onkin pyhä kolminaisuus.
Sipulia, vihreää paprikaa ja selleriä.
En tiedä, liittyykö tämä asiaan, mutta Kaci puhui kirkkokunnosta.
Kirkko. Pyhä kolminaisuus.
Okraa.
Hetki pannulla poistaa limaisuuden. -Tuota en tiennytkään.
Käytätkö tomaattia ja chiliä?
Eroaako tämä paljon valmistustavastasi? -Hieman.
Olen jo saanut itselleni hyviä vinkkejä. -Katsotaan, mitä Kaci pitää niistä.
Nyt voimme lisätä okran.
Lienee haastavaa ajatella, miten kauan olen pitänyt ravintolaa.
Oletko valmis puhumaan Kacille siitä, että hän ottaisi sen hoitaakseen?
Halusimme Jodien kanssa alusta asti, että joku perheestä jatkaa yritystä.
Kaci ilmeisesti haluaa samaa. -Niin haluaa.
Hän pitää paikasta kovasti. Se on perheyrityksen kannalta hyvä asia.
Kaadetaan kanaliemi joukkoon hitaasti.
Mitä mausteita käytät gumbossasi? -Suolaa, pippuria ja cayennea.
Mitä mieltä olet Old Bay -mausteseoksesta? -En ole kokeillut sitä. Käytän muuta.
Kokeillaan ja katsotaan, mitä pidät.
Muutos voi tuntua pelottavalta, jos ei tiedä sen seurauksia.
Onpa värikästä. -Se näyttää mahtavalta.
Se ei tunnu kuitenkaan yhtä pelottavalta, kun kyseessä on vain resepti.
Käytätkö maissia?
En käytä. -Kaci kuulemma pitää siitä.
Hän haluaisi käyttää sitä. -Lisätään maissia.
Kokeillaan jotain uutta. -Antaa mennä.
Todd ei halua muuttaa gumboa,
koska se kuvastaa vastahakoisuutta päästää irti menneisyydestä.
Se tekee Kacille selväksi, että osa ravintolasta kuuluu hänelle.
Lopuksi sakeutamme sen filé-mausteella.
Se on pohjoisamerikkalainen sakeutusaine.
Se tosiaan sakeuttaa keiton hyvin.
Haluako jo maistaa? -Todellakin.
Tämä gumbo on sinun, joten lisää pippuria oman makusi mukaan.
Hieman riisiä.
Kiitos.
Niin hyvää, että voisin läimäistä mummoa. -Tuo taitaa olla Texasissa kohteliaisuus.
Olen tyytyväinen.
Kerro rehellisesti, pidätkö omasta gumbostasi enemmän.
Ne ovat kuin yö ja päivä. Pidän tästä enemmän.
Nostetaan malja sille. -Kippis.
PÄIVÄ 3
Oletko käynyt täällä?
En. -Hyvä juttu.
Pidän yllätyksistä. Olen innoissani. -Hienoa.
Buutsit kelpaavat aina.
Minulla on varallesi suunnitelma, josta toivottavasti tulet pitämään.
Nyt laitetaan kaikki peliin. Hankimme kokonaisen vaatekaapin.
Sinulla on ennen ollut cowboy-saappaat. -Kerran ennen.
Miksi käytät aina noita?
Ne ovat mukavat ja helpot. Ne voi vain sujauttaa jalkaan.
Aloitetaan jalkojen peittämisestä.
Kerron sinulle nyt karun totuuden.
Varpaasi eivät ole varvastossukunnossa.
Ymmärrän. -Se nyt vain on tosiasia.
Yritämme saada sinut viettämään enemmän aikaa töiden ulkopuolella.
Etsitään sinulle asuja, joissa tunnet olosi mukavaksi.
Nuo eivät tihku seksiä. -Eivät niin.
Mitkä ovat suosikkisi? -Pidän näistä.
Aioin itse valita samantapaiset. Halusin yksinkertaiset ja ruskeat.
Näytä minulle paras cowboy-kävelysi.
Anna tulla.
Pystyt kyllä parempaan.
Hän ei vielä kävele kuin Tyra Banks. Tässä saattaa hieman kestää.
Ovatko ne mukavat? -Isot.
Haen pienemmän koon. -Puoli kokoa riittää.
Ne näyttävät upeilta.
Ne muodostavat farkkujen kanssa hienostuneen asukokonaisuuden.
Ostetaanko ne? -Antaa mennä.
Tehdään niin.
Loppupäivän ajan kasvatamme itsevarmuutta, innostuneisuutta ja ilon tunnetta.
Seuraavaksi katselemme vaatteita.
Menemme tänne.
Löydämme varmasti vaatteita, jotka korostavat Toddin persoonaa,
mutta eivät näytä liian rajuilta tai silmiinpistäviltä.
Mikä osui silmään?
Pidän sinisestä paidasta. -Se ei ole yllätys.
Siinä on vain hieman erilaiset sinisävyt kuin tuossa, joka sinulla on ylläsi nyt.
Pidän kyllä Havaiji-printistä.
Olet mukavan leikkisä asujesi suhteen.
Siltä haluankin näyttää. -Siinä on vain yksi mutta.
Haluan löytää hienostuneemman version.
Näytän sinulle toisen vaihtoehdon Havaiji-printin sijaan.
Töissä voit pitää varvastossujen sijaan hienostuneempaa kenkävaihtoehtoa.
Minulla oli tällaiset, kun tapasin Jodien. Hän piti niistä kovasti.
Mitä Jodie pitäisi tästä kokemuksesta?
Hän haluaisi, että osallistun tähän ja jatkan elämääni.
Sinähän olet vasta 67-vuotias.
Sinulla on toivottavasti vielä monta vuotta edessä.
Sinun pitää nauttia elämästä. -Juuri niin.
Siihen kuuluu se, että peiliin katsoessasi ajattelet, että olet ihana ihminen.
Itsestään täytyy pitää. -Juuri niin. Hyvä.
Tule näyttämään asu. -Toki.
Tuo näyttää jo paljon paremmalta.
Kerro, mitä pidät siitä.
Pidän tästä. -Hyvä.
Pidän väreistä ja raidoista.
Pukeutuisin tällaiseen. Asu tuntuu mukavalta päällä.
Vaatteet räätälöidään sinua varten. Tämä on sinulle melko pitkä,
ja pitkät vaatteet saavat usein kantajansa näyttämään lyhyemmältä.
Tuo puoli saa sinut näyttämään… Jalkasi näyttävät pidemmiltä.
Huomaatko, mitä tarkoitan? -Hyvältä näyttää.
Paita on samaa tyyliä. Sitä kutsutaan kuubalaispaidaksi.
Kuvioinnin sijaan siinä on kuitenkin mielenkiintoinen pinta.
Ystäväni Juan käytti ennen tällaisia.
Piditkö niistä? -Todellakin.
Ne sopivat saappaisiin. -Koko asu sopii niihin.
Hienoa. -Tämä näyttää hyvältä.
Tuntuu hyvältä. -Loistavaa.
Vihdoinkin olen aistivinani innostusta.
Juttelin Kacin kanssa. Käytätkö silmälaseja? Tarvitsetko niitä?
En käytä, mutta tarvitsen sellaiset. -Hankimme sinulle lasit.
Yritänkö tarjota Toddille Pretty Woman -kokemuksen?
Vienkö hänet kaupasta toiseen?
Ehdottomasti.
Kokeillaanko laseja? -Menoksi.
Näissä on sinulle sopivat vahvuudet. Valitsin ne sinua varten.
Näetkö niillä?
Näen. -Hyvä juttu.
Ensin tuntuu hieman huteralta.
Tuntuu kuin olisi humalassa. Päässä pyörii ja tuntuu kuin surffaisi.
Näytän näissä yliopiston professorilta.
Näytät aivan upealta. -Olen samaa mieltä.
Näissäkin on vahvuudet.
Jopas jotakin.
Pidän tästä tyypistä. -Samat sanat.
Taidan olla nyt valmis.
Autat minua pääsemään kuorestani.
Myös hän tuli auttamaan sinua.
Tässä on Karamo. -Näytätpä sinä hyvältä!
Jo nyt! Hyvänen aika.
Näytät hyvältä jo nyt. Pyörähdä. -Tiedän, että se onnistuu.
Tiedätkö, mitä zaddy tarkoittaa? -"Who's your daddy?" on kyllä tuttu.
Zaddy on siitä seksikkäämpi versio.
Olet zaddy.
Tänään on pilvinen sää, mutta yleensä järvi on kirkkaansininen.
Toddin identiteetti rakentuu hänen ja Jodien yhteisiin muistoihin.
Hän unohtaa, kuka hän itse on.
Ennen hän surffasi ja tapasi ystäviä.
Meidän pitää kaivaa se tyyppi esiin.
Sinähän pidät vedestä ja kalastamisesta.
Halusin kokeilla sitä yhdessä, mutten osaa kalastaa.
Tässä kohtaa roolit vaihtuvat.
Heteromies opettaakin homomiestä.
Jos minun pitäisi selviytyä kalastamalla,
kuolisin alta aikayksikön.
Taidan tarvita apuasi, zaddy.
Laita peukalo siimalle. -Siimalle siis.
Päästä irti suunnilleen tuossa kohtaa, ja siima lentää veteen.
Hyvä.
Nyt onnistuin! -Niin sitä pitää.
Voimmeko istua alas? -Istutaan vain.
Tämä on kivaa. Kiitos opetuksesta. -Eipä kestä.
Toin sinut tänne, koska elämässä on kyse asioiden tekemisestä.
Sanoit aiemmin, että on vaikea elää. -Pitää paikkansa.
Millaista sinun ja Jodien elämä oli? Miten piditte hauskaa yhdessä?
Ajelimme usein ympäriinsä tietämättä, minne oikein olimme menossa.
Ajoimme selvittääksemme, minne tuntematon tie johtaa.
Teillä oli siis tapana seikkailla.
Ikinä ei tiedä, minne päätyy. -Kotona istumalla ei pääse minnekään.
Sellaista elämäsi oikeastaan on nyt.
Minulla ei ole enää elämänkumppaniani ja ystävääni.
Siitä tulee heinäkuussa kymmenen vuotta. Joillekin se on todella pitkä aika.
Minusta se tuntuu eiliseltä.
Ihmisiltä unohtuu usein se, että surutyötä ei tehdä yhdessä yössä.
Vaikka olisi kulunut pari vuotta, olo ei välttämättä ole parempi.
Surevalle se tuntuu eiliseltä.
Tiedän, että jos kävisikin niin,
että löytäisin sattumalta toisen Jodien tai sellaisen ihmisen,
joka on minulle kaikki kaikessa,
valtaosa surusta katoaisi.
Tuntisin kuitenkin pettäväni Jodieta.
En halua hoputtaa sinua.
Voit alkaa elää omaa elämääsi vain yksi pieni askel kerrallaan.
Kyse on askelista.
Ensin sinun pitää löytää aikaa itsellesi.
Erossa tyttärestäsi. -Se on totta.
Kuinka usein etsit uusia ystäviä tai pidät yhteyttä vanhoihin?
En kovinkaan usein.
Jodie olisi sanonut minulle:
"Elä elämääsi!"
Hän kysyisi, mikä minua oikein riivaa.
Hän pyysi sinua huolehtimaan ravintolasta.
Oletko ajatellut, että olet kunnioittanut hänen muistoaan tekemällä niin?
Sinähän itse sanoit, että Jodie laittaisi sinuun vauhtia.
Voit kunnioittaa hänen muistoaan elämällä omaa elämääsi.
Todd ei voi enää elää kymmenen vuoden takaista elämää.
Hän voi arvostaa vanhoja muistoja,
mutta luoda silti uusia muistoja rakkaiden ystävien ja perheen kanssa.
Mummini sanoi aina, että rikkinäisillä liiduilla voi värittää.
Se on hyvin sanottu.
Vaikka rakkaimpasi menettäminen särkikin sinun sydämesi,
sinussa on yhä paljon eloisuutta ja väriä.
Sitä kaivataan.
Voin yhä värittää liiduilla. -Voit yhä värittää.
Saako liittyä seuraan?
Tuttu ääni!
Pyysin ystäväsi mukaan.
Mitä ihmettä? -Miten menee, Todd?
Onko hauskaa?
Tämä on kuulemma hyvä kalapaikka.
Oletko saanut mitään? -Vain kiviä.
Kiviäkö?
Oli ilo nähdä Todd ystäviensä kanssa.
Ole enemmän ystävien kanssa. -Pidä hauskaa ravintolan ulkopuolella.
Ravintolan ulkopuolella.
Jätän teidän nyt pitämään hauskaa.
Miltä tuntuu? -Mahtavalta.
Hyvä. Siitä tässä onkin kyse.
Hän ei ole muistanut nauttia oluesta, veden äärellä istumisesta, saati elämästä.
Tätähän kutsutaan kalastukseksi eikä nappaamiseksi.
Hän on ollut jumissa samoissa kaavoissa, mutta nyt kaikki muuttuu.
Mitä aiot tehdä koko ensi viikon?
PÄIVÄ 4
Hyvältä näyttää, Garrett.
Plookys on kuin Todd.
Luusto on hyvä, mutta kampaus ei. Ravintolaa pitää siis siistiä hieman.
Hyvää työtä.
Kiitos.
Hei. Mitä kuuluu?
Hauska nähdä! -Miten menee?
Tässä on Todd. Tässä on Edgar. -Kiva tavata.
Hän taituroi hiuksesi kuntoon tänään.
Saammeko käydä peremmälle?
Peremmälle vain. -Kiitos!
Olet kasvattanut näitä hiuksia suunnilleen vuodesta 2012 asti.
Kahden presidenttikauden ajan. Nyt on muutoksen aika.
Näen kuontalon alla komean miehen, joka pitää vain päästää valloilleen.
Aloitamme uuden luvun elämässä.
Toddin hiukset ovat eräänlainen kangastus.
Hiukset ovat kuin harhanäky vedestä, mutta valtaosa onkin vain päänahkaa.
Se ei estä olemasta itsevarma, mutta Todd ei vaikuta lainkaan siltä.
Nyt on siis aika olla rohkea.
Elizabeth Warrenin sanoin kaivataan uskaliaita muutoksia.
Haluan tehdä sinusta seksikkään zaddyn.
Opin tuon sanan eilen. -Niinkö?
En siis kerro tätä ensimmäisenä. -Karamo teki sen jo.
Haluatko leikata parran lyhyeksi?
Haluan itse asiassa leikata sen kokonaan.
Voimme leikata vähän kerrallaan. Katsotaan ensin, miltä se näyttää.
Ensin pitää leikata hiukset.
Voimmeko leikata ne melko lyhyiksi? -Se on iso muutos.
Tämä on sinulle valtava uudistus.
Hiuksesi edustavat tavallaan kaikkea kokemaasi menetystä ja surua.
Haluamme kääntää elämässä uuden sivun.
Luotan teihin. -Tämä on yhä…
Kyseessä ovat vain hiukset.
Voin aina kasvattaa ne takaisin. -Olemme siis valmiita.
Jos joku on minua parempi parturi, annan hänen tehdä työn puolestani.
Hän todella on taitavampi.
Jään henkiseksi tueksi. Saanko leikata poninhännän?
Toki. -Niinkö?
Kolme, kaksi, yksi.
Hyvästi, ystäväiseni.
Heippa, kamu.
Hidastettu hiusten heilautus! -Niitä ei ole enää.
Sinulla on sentään polkkatukka!
Leikataan hiukset loppuun.
Heippa, peruukki.
Ajetaan parta.
Näytät nyt hieman David Lettermanilta.
Sillä lailla! Hyvältä näyttää.
Pidän tästä tyylistä kovasti, mutta näytän sinulle silti.
Leukasi muoto on vahva ja seksikäs. Se ei ole päässyt oikeuksiinsa.
Haluaisin ajaa koko parran pois.
Kyse on itseluottamuksestasi. Minusta se on hyvä idea. Antaa mennä.
Hemmetti sentään! Näytät upealta. Toivottavasti pidät siitä.
Haluatko katsoa?
En.
Näet sen silti. Kolme, kaksi, yksi.
Katsopa tuota ihoa.
Nämä ovat melko lyhyet.
Fyysinen muutos saattaa pelottaa.
Tällä tukalla et yritä piilotella mitään.
Siinä on totuttelemista. Kävit läpi melkoisen muutoksen.
Todd on saanut tavallaan luvan muuttua.
Hän on saanut nyt luvan muuttaa sekä elämänsä että yrityksensä.
Hän tavallaan sulattelee asiaa.
Tämän lisäksi varasin sinulle täksi illaksi luksussviitin hotellista.
Hyvänen aika.
Siellä voit vain rentoutua, käydä kylvyssä ja pitää huolta itsestäsi.
PÄIVÄ 5
Tulehan.
Avaisitko oven?
Huonepalvelu!
Tullaan. -Mikä tuo aksentti oli?
Emme ole saksalaisia.
Mitä kuuluu? -Oikein hyvää.
Huonehan on aivan upea! -Älä muuta sano.
Jopas jotakin!
Näytät presidentiltä sviitissäsi. -Hei, Todd. Hyvänen aika!
En olisi edes tunnistanut sinua. Tule seisomaan viereeni.
Ihokin näyttää hyvältä. -Laitetaanko sinut valmiiksi?
Täällä on upea baño! Se on kylpyhuone espanjaksi.
Toin tänään lisää niitä asioita, joita kokeilimme eilen.
Olen laittanut nämä kylmään.
Ihoa saa virkistettyä todella tehokkaasti kylmyyden avulla.
Jatka hieromista. -Kävin eilen ulkona.
Kehuiko kukaan sinua komeaksi? -Kyllä vain.
Mitä he sanoivat? -Kehuivat minua komeaksi.
Ei voi olla totta. Voi luoja. -Kyllä vain.
Puhdistuksen ja kylmähieronnan jälkeen käytetään kasvovettä.
Taputtele tämä kasvoille ja kaulalle.
Olisi hienoa, jos kotiin tullessasi pesisit kasvosi. Mitä muuta pyysin?
Käyttämään tätä. -Eli mitä?
Seerumia. -Tuo on kasvovettä. Toista perässäni.
Kasvovettä. -Niin sitä pitää.
Nyt olet valmis juhlimaan!
Katsopa sinua!
Olen kuin uusi ihminen.
Halusin teettää sinulle paidan, jossa on yrityksesi logo.
Tuo on aivan mahtava.
Atticus saa oman paidan! -Voi pojat!
Eikö olekin söpö? -Tuo on todella ihastuttava!
Teillä on samanlaiset univormut.
Jestas sentään.
Sinulla pitää olla valinnanvaraa. Printtien sijaan leikitellään pinnoilla.
Ne ovat silti värikkäitä. -Ja tyyliisi sopivia.
Haluatko kokeilla näitä? -Haluan.
Tulehan esiin, Todd.
Näytät todella tyylikkäältä. -Siltä minusta tuntuukin.
Liittyisitkö seuraamme, Jonathan? -Tulossa ollaan.
Tule katsomaan. -Hyvä Jumala sentään!
Jumalasta seuraava.
Hyvänen aika. -Haetaanko heidät ulos?
Se tapahtuu! -Tämä on jännittävää!
Olen valmis tapaamaan zaddyn.
Zaddy on täällä. -Hei, zaddy!
Kasvosi ovat upeat! -Oletpa sinä komea.
Niin komea, että voisin läimäistä mummoa.
Eikö näytäkin hyvältä? -Kuin eri ihminen!
Muutos on valtava, y'all.
Käytin juuri ilmaisua y'all oikein.
Haluan katsoa sinua kunnolla.
Näytät hyvältä! Jestas sentään!
En pääse tästä yli. -Mennäänkö sisälle?
Voi pojat.
Et voi olla tosissasi.
Tuollaista reaktioita toivoinkin.
Voi luoja.
Hyvänen aika!
Tätä on luvassa lisää.
Katsokaa noita kuvia.
Voi pojat.
Rakas Jodieni.
Onpa hienoa!
Mitä tuumit? Melko siistiä, eikö?
Näyttää mahtavalta! -Tuo on kaiken keskipiste.
Upeaa työtä! -Hankkiuduin eroon verkoista.
Asensin niiden sijaan olkikaton.
Pelkäsin, että hän veisi pois muistot Jodiesta tai korvaisi ne jollain.
En osannut kuvitellakaan tällaista.
Annoit minulle uuden ja upean ravintolan.
Kiitos. -Se on Bobbyn työtä!
Kiva, että pidät siitä. -Punnitaan jotain uudella vaa'alla.
Tuolla on surffilautasi.
Halusin tänne vaaleaa rantatunnelmaa, mutta maalasin seinien alaosat tummiksi.
Ravintolassa tuolit osuvat usein seiniin.
Mitä Jodie pitäisi tästä?
En tiedä, voisiko hän olla enemmän innoissaan kuin minä juuri nyt.
Hänen reaktionsa olisi kuitenkin ehkä hitusen voimakkaampi.
Tulevaisuutesi oli hämärän peitossa. Miltä se näyttää nyt?
Kaci ottaa ohjat käsiinsä ravintolassa.
Olen valmis siihen. Elämä on lyhyt.
Siitä pitää nauttia täysillä. Aion tarttua siihen kaksin käsin.
Hyvänen aika!
Jestas. Paikka näyttää upealta!
Täällä on todella kaunista!
Vähän erilaista. -Äitini olisi pitänyt tästä valtavasti!
Meillä on vielä yksi upea yllätys. Kolme, kaksi…
Isä! Hyvänen…
En edes tunnistanut sinua! Näytät upealta!
Hiukset ovat poissa! Mahtavaa!
Jestas sentään. -Pahus. Sait minut itkemään.
Olen todella ylpeä sinusta. -Katso. Tuossa olemme me.
Tuossa on Jodie. -Voi, isä.
Minusta tuntuu, että saatte vielä Michelin-tähden. Paikka on niin upea.
Saavutamme tavoitteen vasta sitten, kun olen näyttänyt teille keittiön.
Olen tästä todella innoissani.
Peremmälle vain. -Täällähän on toimiva keittiö!
Täällä voi hengittää! -Katsopa tätä!
Täällä näyttää aivan mahtavalta.
Tämä on nyt todellakin kirkkokunnossa.
Lopuksi haluaisin näyttää teille uuden kassajärjestelmän.
Täällä näkyvät kaikki tilattavat ruoat. Kaikki löytyy yhdestä paikasta.
Tämä taitaa olla lähinnä Kacin heiniä. -Tuo on totta.
Se näyttää helpolta ja käyttövalmiilta.
Raputilaukset. Juomat. -Juuri niin.
Tämä on kuin kirsikka kakun päällä.
Kerroit minulle eräästä ideastasi. Millaisena näet ravintolan tulevaisuuden?
Sinä saat ottaa ohjat käsiisi. -Minäkö?
Minusta tulee risteilyisäntä.
Mahtavaa! -Kuulostaa mukavalta.
Laita vaatekaappi uusiksi, Tan.
Jatkamme ravintolaa ja hänen unelmaansa. Elämä jatkuu.
Aion pitää hänelle antamani lupauksen.
Osa antamaasi lupausta on se, että järjestät itsellesi myös vapaa-aikaa.
Sinun pitää osata ottaa myös apu vastaan.
Hän vaikuttaa todella muuttuneen.
Teitte jotakin todella hienoa.
Siitä puheen ollen… -Ravintolasta tuli aivan upea.
Haluan kiittää sinua koko sydämestäni antamastasi avusta, Jonathan.
Minä todella tunnen itseni kauniiksi.
Todd!
Olipa ihanasti sanottu!
Karamo, haluan kiittää sinua siitä, että sait minut tajuamaan sen,
että pidättelen itse itseäni.
Autoitte kaikki minua omalla tavallanne.
Minusta on todella hienoa nähdä, miten teette yhteistyötä sen eteen,
että minun kaltaisestani kuoriutuu zaddy.
Totta puhut!
Olet ansainnut sen! -Totta tosiaan! Hän on nyt zaddy.
Tuon hokeminen ei varmaan lopu ikinä.
Muutosta luullaan usein unohtamiseksi.
Se ei ole sitä.
He ovat maailman ihanimpia ihmisiä. -Eikö totta?
Menetettyjä rakkaita ei saa takaisin,
mutta elämää voi silti jatkaa eteenpäin.
Toddin ja Plookysin kunniaksi!
KOLME VIIKKOA MYÖHEMMIN
Me kaikki suremme jotakin tai jotakuta.
Inhimillisin teko onkin se, että annamme itsemme tuntea surua.
Olin todella yllättynyt siitä, että hän antoi minun uudistaa ravintolan.
Onpa kiva nähdä, Todd. Mitä kuuluu?
Kiva nähdä. Täällä menee hyvin. -Palkkasimme kaksi työntekijää.
Toivottavasti Todd vihdoin tajuaa, että elämän jatkaminen ja onnen etsintä -
kunnioittaa Jodien muistoa menneessä elämistä enemmän.
Jodien muiston pitää elossa se, että Todd kukoistaa.
Mahtavaa! -Elä täysillä!
Nostetaan malja hyvälle työlle! -Hyvälle työlle!
Tsemppisormet!
MUOTIVINKKI
TARKKAA PARRANAJOA
Oletko kiireinen partasuu?
Kiireestä huolimatta voi aina siistiä hieman ylähuulta.
Silloin parta näyttää siistiltä. Aloitetaan, Bobby.
Huomio kiinnittyy ensin suun seutuun.
Kauniit huulet ovat vastustamattomat. Niitä ei pidä peittää parralla.
Kiitos, Johnny. -Pitäkää partanne upeina.
Tekstitys: Milka-Maria Mauranen